钦定古今图书集成/明伦汇编/官常典/第585卷 > 《在州羸疾自解表》梁·简文帝
## 钦定古今图书集成/明伦汇编/官常典/第585卷 > 《在州羸疾自解表》梁·简文帝

昔违紫复，曾不弱冠，今梦青蒲，逝将己立。愿归之谒，
不逮宸矜；民请之书，遽降天允。属上党之雄，山西宣
将，五较失道，八尉骄贪，一箭而解重围，更成戎阻；九
战而绝甬道，翻就丧师。虽王郭不追，朱买难嗣，实以
褰襜明目，日夜厉精。地杂黠羌，民多犷俗，人非公孝，
欲使任类汝南，勋异伯宗，必须荣逾戊己。州牧良才，
实属多士。无令菲薄，徒积妨贤。